El termini de matriculació per als Campus Joves 2023 s'obri el 7 de juny
06 de juny 2023

![](/media/mjxncyan/rrss_post-1080x1080_c.jpg?width=850&height=850)

L'edició d'este estiu de Campus Joves es desenvoluparà des del 26 de juny fins al 21 de juliol amb la programació de més de vint projectes orientats a un públic infantil i juvenil. El termini de matriculació per als diferents Campus Joves, organitzats per la regidoria d'Infància i Joventut, s'inicia el dimecres 7 de juny.

El programa Campus Corresponsables és gratuït i està dirigit a xiquets i xiquetes d'entre 11 i 14 anys. Dins d'este programa, s'inclouen diferents activitats que es desenvoluparan entre les 10 i les 14 hores: CAMPUS ECONATURA i CAMPUS SPORTJOVE, totes dos iniciatives tindran lloc en el Casal Jove Sagunt entre el 26 i el 30 juny; CURT EXPRÉS i CAMPUS CUINA, que se celebraran des del 3 al 7 de juliol en el mateix lloc que els anteriors; JOCS DE TAULA SAGUNT i CAMPUS HARRY POTTER PORT, estos dos projectes s'han programat en el Casal Jove Sagunt i en el Casal Jove Port, respectivament, des del 10 al 14 de juliol; finalment, CAMPUS HARRY POTTER SAGUNT i JOCS DE TAULA PORT, que es realitzaran des del 17 al 21 de juliol en el Casal Jove Sagunt i Casal Jove Port, respectivament.

Cal assenyalar que tots els projectes integrats en Campus Corresponsables tenen opció de menjador per 24 euros a la setmana. Este servici s'implementarà en els centres on es du a terme l'Escola d'Estiu, és a dir, el CEIP Ausiàs March i el CEIP María Yocasta.

D'altra banda, el programa Campus Setmanals s'enfoca a grups infantils i juvenils que abasten diferents franges d'edat que van des dels 11 als 25 anys i aborden diferents temàtiques com la robòtica, el grafiti, la fotografia, la naturalesa, el pòdcast, el còmic, la cuina o el flamenc. La matrícula per a participar en estos programes té un cost que oscil·la entre 32 i 40 euros i algunes d'estes activitats tenen opció de menjador amb les mateixes condicions que els Campus Corresponsables.

![](/media/3qnbj4k3/1686038188141_c.jpg?width=637.5&height=850)

Per a ampliar la informació sobre els Campus Joves 2023 podeu acudir presencialment al Casal Jove Port i al Casal Jove Sagunt, consultar la web [https://www.saguntjove.es/](https://www.saguntjove.es/) o enviar un correu a [joventut@aytosagunto.es](mailto:joventut@aytosagunto.es)

Dins dels Campus Setmanals es troben els següents programes:

\-CAMPUS ROBÒTICA                                                                                                                                        Dates: Del 26 al 30 de juny.                                                                                                                          Horari: Entre les 10 i les 14 hores.                                                                                                              Edat: D'11 a 17 anys.  
Preu: 40 euros.  
Lloc: Casal Jove Sagunt.  
Termini de matrícula: Del 7 al 21 de juny.  
Disposa de servici de menjador.  
Descripció: T'agrada la robòtica? Ací tens la teua oportunitat. Aprendràs a construir i programar robots capaços de resoldre diferents reptes.  
  
\-CAMPUS ARTGRAFFITI  
Dates: Del 27 al 30 de juny.  
Horari: Entre les 16 i les 20 hores.  
Edat: De 12 a 17 anys.  
Preu: 32 euros.  
Lloc: Casal Jove Port.  
Termini de matrícula: Del 7 al 21 de juny.  
No disposa de servici de menjador.  
Descripció: Aprendràs un dels arts urbans més famós, les seues tècniques i a utilitzar-lo com a expressió artística.  
  
\-CAMPUS PHOTO  
Dates: Del 28 al 30 de juny.  
Horari: Entre les 16 i les 20 hores.  
Edat: De 16 a 25 anys.  
Preu: 24 euros.  
Lloc: Casal Jove Sagunt.  
Termini de matrícula: Del 7 al 21 de juny.  
No disposa de servici de menjador.  
Descripció: Activitat per a conéixer les tècniques per a fer les millors fotografies per a Instagram, música i collage combatiu.  
  
\-CAMPUS PENYA  
Dates: Del 3 al 7 de juliol.  
Horari: Entre les 10 i les 14 hores.  
Edat: D'11 a 17 anys.  
Preu: 40 euros.  
Lloc: Casa Penya (Almardà).  
Termini de matrícula: Del 7 al 28 de juny.  
No disposa de servici de menjador.  
Descripció: Activitat d'educació ambiental destinada a dur a terme activitats per a conéixer la marjal a través d'itineraris i tallers per l'entorn de la Casa Penya d'Almardà.  
  
\-CAMPUS BALL URBÀ  
Dates: Del 3 al 7 de juliol.  
Horari: Entre les 16 i les 20 hores.  
Edat: De 12 a 17 anys.  
Preu: 40 euros.  
Lloc: Casal Jove Port.  
Termini de matrícula: Del 7 al 28 de juny.  
No disposa de servici de menjador.  
Descripció: Trobaràs diferents estils com hiphop, pop coreà... impartit per monitors amb valors i coneixements, fruit de llargs anys de formació.  
  
\-CAMPUS CÒMIC ANIME  
Dates: Del 3 al 7 de juliol.  
Horari: Entre les 16 i les 20 hores.  
Edat: D'11 a 17 anys.  
Preu: 40 euros.  
Lloc: Casal Jove Sagunt.  
Termini de matrícula: Del 7 al 28 de juny.  
No disposa de servici de menjador.  
Descripció: Basat en el còmic manga aprendràs tècniques i formats d'edició per a la impressió d'este estil d'il·lustració japonés.  
  
\-CAMPUS EUROPA ERASMUS+  
Dates: El 5 i 6 de juliol.  
Horari: Entre les 16 i les 20 hores.  
Edat: Més de 16 anys.  
Preu: Gratuït.  
Lloc: Casal Jove Port.  
Termini de matrícula: Del 7 al 28 de juny.  
No disposa de servici de menjador.  
Descripció: Coneix totes les ferramentes per a moure't per Europa dins del programa Erasmus Plus: Cos Europeu de Solidaritat, Intercanvis, Formació...  
  
\-CAMPUS _GAMER_  
Dates: Del 10 al 14 de juliol.  
Horari: Entre les 10 i les 14 hores.  
Edat: D'11 a 17 anys.  
Preu: 40 euros.  
Lloc: Casal Jove Port.  
Termini de matrícula: Del 7 de juny al 5 de juliol.  
Disposa de servici de menjador.  
Descripció: T'agraden els videojocs? És el teu moment. Activitats i tallers relacionats amb el món més _gamer_.  
  
\-CAMPUS ARTFLAMENC  
Dates: De l'11 al 14 de juliol.  
Horari: Entre les 16 i les 20 hores.  
Edat: De 16 a 25 anys.  
Preu: 32 euros.  
Lloc: Casal Jove Port.  
Termini de matrícula: Del 7 de juny al 5 de juliol.  
No disposa de servici de menjador.  
Descripció: Faràs una immersió en l'art del flamenc, ball i calaix flamenc. Aprén tècniques bàsiques d'este sarau.  
  
\-CAMPUS CREA EL TEU PÒDCASTS  
Dates: Del 17 al 20 de juliol.  
Horari: Entre les 10 i les 14 hores.  
Edat: De 16 a 25 anys.  
Preu: 32 euros.  
Lloc: Casal Jove Port.  
Termini de matrícula: Del 7 de juny al 12 de juliol.  
No disposa de servici de menjador.  
Descripció: Si t'abellix tindre un pòdcast amb els teus amics o familiars, ací podrem aprendre els diferents formats, les tècniques per a gravar i, fins i tot, provar de fer un.  
  
  

\-CAMPUS XEF  
Dates: Del 17 al 21 de juliol.  
Horari: Entre les 16 i les 20 hores.  
Edat: D'11 a 17 anys.  
Preu: 40 euros.  
Lloc: Casal Jove Port.  
Termini de matrícula: Del 7 de juny al 12 de juliol.  
No disposa de servici de menjador.  
Descripció: Aprendreu diferents tècniques culinàries de forma totalment pràctica amb divertits tallers per a convertir-se en autèntics xefs i que pugueu sorprendre i elaborar impressionants plats.

\-CAMPUS A LA MARXA  
Dates: Del 17 al 21 de juliol.  
Horari: Entre les 10 i les 14 hores.  
Edat: De 16 a 25 anys.  
Preu: 40 euros.  
Lloc: Casal Jove Sagunt.  
Termini de matrícula: Del 7 de juny al 12 de juliol.  
No disposa de servici de menjador.  
Descripció: Aprendràs amb un especialista elements de la muntanya i el medi ambient, així com a respectar-los. Faràs eixides per les principals senderes i ho passaràs genial.

*   [](http://www.facebook.com/sharer.php?u=https://aytosagunto.es/va/actualitat/el-termini-de-matriculacio-per-als-campus-joves-2023-s-obri-el-7-de-juny/ "Facebook")
*   [](http://twitter.com/share?url=https://aytosagunto.es/va/actualitat/el-termini-de-matriculacio-per-als-campus-joves-2023-s-obri-el-7-de-juny/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-termini-de-matriculacio-per-als-campus-joves-2023-s-obri-el-7-de-juny/ "Linked In")
*   [](mailto:?body=https://aytosagunto.es/va/actualitat/el-termini-de-matriculacio-per-als-campus-joves-2023-s-obri-el-7-de-juny/)